《小重山　饮张祖望从野堂》
清代·沈谦

细草如烟野渚平。草中云突兀、是秦亭。小堂开处日初晴。

花满是，新竹叫残莺。

邀客坐吹笙。美髯都化雪、不须惊。黄河天上赋新成。

堪下酒，试诵与侬听。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。